open-index/open-wikipedia-markdown huggingface dataset:
Parque Nacional de Retezat

O **Parque Nacional de Retezat** atópase no oeste de Romanía.

## Datos de interese
O Parque Nacional creouse no 1935, protexendo 54400 hectáreas. Posteriormente no 1979, 20000 hectáreas deste parque foron declaradas Reserva da Biosfera.

## Flora e Fauna
A paisaxe característica é a alta montaña, xa que o parque localízase nos Cárpatos, sendo o monte *Peleaga*, o cumio máis elevado da zona, con 2.509 metros. As faias seguidas dos piñeiros son as especies arbóreas predominantes. A fauna é moi valiosa: son comúns o oso pardo, o lince común, a aguia real, a aguia pomerana ou a avelaiona dos Urais.

## Véxase tamén
### Ligazóns externas
* Web do parque .
Igrexa de Santiago, Tequixquiac

A **igrexa de Santiago Apóstol** é un templo católico do concello de Tequixquiac, México. Esta igrexa encóntrase no centro da vila, xunto á praza Cuauhtemoc e á biblioteca municipal, preto da Avenida Juárez. Este edificio colonial é un monumento que perdurou ata o día de hoxe. É unha igrexa dedicada a Santiago apóstolo, foi fundada pola orde franciscana no século XVI. Agora é unha parroquia da diocese de Cuautitlán.

A festa do santo patrón celébrase cada 25 de xullo, na honra de Santiago o Maior; tamén se festexa, en xaneiro ou febreiro, a festa do Señor da Capela, unha imaxe de Cristo moi venerada na rexión.

## Historia 
A igrexa de Santiago Apóstolo pasou a parroquia no ano de 1590, xa que antes foi unha vigairía. A construción do templo foi realizada en diferentes etapas, o atrio parroquial era un grande espazo cunha cruz atrial no centro labrada en pedra, con símbolos indíxenas e cristiáns. O templo estaba dedicado a Santiago Apóstolo, debido a que algunhas familias ibéricas se estableceron definitivamente na rexión coa entrega das encomendas por Hernán Cortés, xa que para os indíxenas a imaxe de Santiago apóstolo a cabalo, lembraba aos soldados españois durante o sometemento militar e relixioso dos rebeldes indíxenas da rexión.

## Danza 
A **contradanza das Varas** é unha danza que provén do norte de España e que foi levada á vila mexicana de Tequixquiac no ano 1652. Trátase dun baile tradicional que bailan só os homes o 25 de xullo en honor ao apóstolo Santiago, e que os relixiosos ensinaron aos poboadores para evanxelizalos na fe cristiá en devoción a Deus. Anos despois fíxose en honor ao Señor da Capela. O nome provén do uso de dúas varas de *rosa gallica* que teñen fitas de cores coas que se fan figuras ao compás dos pasos do baile.

## Notas 
## Véxase tamén 
### Bibliografía 
* *La conquista espiritual en Tequixquiac*, Miguel Ángel Olvera Vázquez, Zumpango de Ocampo, marzo de 2007.
* *Monografía del Municipio de Tequixquiac*, González, Carlos Héctor, Gobierno del estado de México, Toluca de Lerdo, 1974.
* *Monografía Municipal de Tequixquiac*, Rodríguez Peláez, María Elena, Toluca de Lerdo, 1999.

### Ligazóns externas 
* http://www.inafed.gob.mx/work/enciclopedia/EMM15mexico/municipios/15096a.html  Municipio de Tequixquiac, INAFED, Costumbres y tradiciones, 2015.
* https://caiacatlan.wordpress.com/tag/tequixquiac/
* Vídeo da Contradanza das Varas en YouTube
* Vídeo da Danza da tenza en YouTube
Albert Gallatin

**Abraham Alfonse Albert Gallatin**, nado o 29 de xaneiro de 1761 e finado o 12 de agosto de 1849, foi un político, diplomático, etnólogo e lingüista suízo-estadounidense. Foi congresista, senador, embaixador e foi o máis duradeiro Secretario do Tesouro dos Estados Unidos de América. En 1831, axudou a fundar a Universidade da Cidade de Nova York, hoxe Universidade de Nova York.

## Véxase tamén 
### Bibliografía 
*  online edition, the standard biography despite its age
* Burrows. Edwin G. "Gallatin, Albert" en *American National Biography Online* (2000)
* 
* 

### Ligazóns externas 
* Friendship Hill National Historical Site
Roque Ponte

**Roque Paulino Ponte Peña**, nado en Bergondo o 22 de xuño de 1859 e finado en Madrid en 1923, foi un xornalista e empresario galego.

## Traxectoria 
Estudou Leis na Universidade de Santiago de Compostela, aiínda que non rematou a carreira. Foi profesor no Colexio-Instituo de Betanzos. Afecionado ao teatro, foi promotor de espectáculos teatrais en Betanzos. Dirixiu *El Censor* e *La Libertad* de Betanzos e colaborou en *Las Riberas del Mendo*, *El Progreso* e *El Mendo*, onde publicou en folletín "Historia del Imperial Monasterio de Monfero". En 1891 foi elixido presidente da Tertulia-Circo de Betanzos e en 1913 presidente da Sociedad Oceanográfica da Coruña. Foi contratista de obras.

## Vida persoal 
Casou en 1885 con Sofía Gutiérrez del Arroyo Cebreiro.

## Notas 
## Véxase tamén 
### Bibliografía 
*
Parque Nacional dos Montes Rodna

O **Parque Nacional dos Montes Rodna** atópase no norte de Romanía.

## Datos de interese
O Parque Nacional creouse no 1990, protexendo 56700 hectáreas. Trátase dun parque de alta montaña, xa que o seu cumio máis elevado é o *Pietrosul*, con 2.305 metros.

## Flora e Fauna
A paisaxe característica é a alta montaña. Son moi valiosas pola súa rareza algunha especie de flor alpina, coma por exemplo o rododendro dos Cárpatos (*Rhododendron kotschyi*). As forestas habituais son as formadas por diferentes tipos de coníferas. A fauna é senlleira, contando co oso pardo, o lobo ou a marta

## Véxase tamén
### Ligazóns externas
* Web do parque .
Porco vasco

O **porco vasco** (en , en ) é unha raza porcina orixinaria do País Vasco. Tal e como se suxire polo seu nome en francés, os porcos vascos son pegos (brancos e negros).

## Historia 
O que hoxe en día se coñece como porco vasco é unha das varias razas de porco que foron criadas historicamente polo pobo vasco, e que foi consolidada con este nome na década de 1920. Aínda que eran relativamente comúns até o século XX, os porcos vascos estiveron a piques de desaparecer en 1981.

## Características 
Os porcos vascos medran máis lentamente e desenvolven máis graxa que as razas modernas como o Large White, facéndoos pouco axeitados para a produción cárnica intensiva mais ideais para facer produtos curados de calidade. As femias paren arredor de nove bacoriños e teñen un forte instinto maternal.

## Notas 
## Véxase tamén 
### Outros artigos 
* Lista de razas de porcos
Bandeira da Terra

miniatura|dereita|290px|Bandeira da Terra.
miniatura|dereita|290px|Bandeira proposta por Oskar Pernefeldt en 2015.
A **bandeira da Terra** é unha bandeira ficticia que non foi adoptada oficialmente por ningún organismo internacional. Representa o planeta Terra como entidade xeográfica sen entrar en aspectos políticos, relixiosos ou demográficos.

## Historia 
Dende a primeira celebración do Día da Terra o 22 de abril de 1970, foi utilizada unha bandeira de cor azul escuro coa figura do planeta obtida pola NASA. Esta bandeira está asociada co Día da Terra co obxectivo de concienciar a poboación dos problemas do medio ambiente. Esta bandeira foi deseñada por John McConnell, un activista do pacifismo, sen carácter oficial.

En maio de 2015, o sueco Oskar Pernefeldt, da Facultade de Design Beckmans, en Estocolmo, divulgou o proxecto dunha bandeira para o planeta Terra, sendo ela cun fondo azul e con sete aneis brancos conectados, simbolizando a unión pacífica dos continentes, e con dous obxectivos:

#Ser utilizada para representar o planeta Terra.
#Lembrar á xente que compartimos ese planeta, sen importar as fronteiras nacionais; e lembrar que debemos coidar uns dous outros e do planeta no que vivimos.

Esta bandeira podería representar a humanidade en diversos eventos, entre eles, unha posible viaxe tripulada a Marte, ou outros eventos globais, como as Olimpíadas e a Copa do Mundo. Os sete aneis, representando os continentes, deben tamén remitir a unha flor, símbolo da vida na Terra.

## Notas 
## Véxase tamén 
### Outros artigos 
* Bandeira 
* Terra
### Ligazóns externas 
*Páxina do proxecto The International Flag of Planet Earth
*Páxina oficial de Earth Flag
*O Planeta Terra agora ten unha bandeira
*Bandeira da Terra na páxina do Día da Terra 
*Historia da bandeira da Terra por John McConnell
*A bandeira da Terra en Flags of the World
*Hai unha nova bandeira para representar o planeta Terra?
*Galería da bandeira de Oskar Pernefeldt
Territorio indio

Como termos xenéricos, **Territorio indio**, os **Territorios indios** ou **País indio** describen un terreo ofrecido polo goberno dos Estados Unidos de América para recolocar pobos indíxenas que tiveran os seus fogares nesas terras. En xeral, as tribos cedéronllas ó goberno en troques duns territorios que os Estados Unidos adquiriran de Napoleón Bonaparte, a compra de Luisiana. O concepto dun "territorio indio" provén dunha política de deportación dos nativos. Despois da Guerra Civil Norteamericana, a política do goberno converteuse nunha de asimilación cultural.

O termo reserva india describe as terras que o Goberno británico puxo a disposición dos indios entre os Montes Apalaches e o río Mississippi na época anterior á Guerra de Independencia.

O Territorio Indio referiríase posteriormente a un territorio non organizado cuxas fronteiras foron feitas nun comezo pola Intercourse Act (Acta de Relacións) de 1834, e foi o herdeiro do Territorio de Missouri, trala proclamación do estado de Missouri. As fronteiras do Territorio foron reducíndose a medida que o Congreso foi aprobando varias "Actas Orgánicas" para crear novos territorios. O Oklahoma Enabling Act creou o estado de Oklahoma a partir do Territorio de Oklahoma e o Territorio Indio, acabando coa existencia deste último.

## Notas 
## Véxase tamén 
### Outros artigos 
* Sendeiro das bágoas
* Deportación dos indios dos Estados Unidos de América

### Bibliografía 
* Confer, Clarissa W. *The Cherokee Nation in the Civil War* (University of Oklahoma Press, 2007)
* Edwards, Whit. *"The Prairie Was on Fire": Eyewitness Accounts of the Civil War in the Indian Territory* (Oklahoma Historical Society, 2001)
* Gibson, Arrell Morgan. "Native Americans and the Civil War," *American Indian Quarterly* (1985), 9#4, pp.&nbsp;385–410 in JSTOR
* Minges, Patrick. *Slavery in the Cherokee Nation: The Keetowah Society and the Defining of a People, 1855-1867* (Routledge, 2003)
* Reese, Linda Williams. *Trail Sisters: Freedwomen in Indian Territory, 1850-1890* (Texas Tech University Press; 2013), 186 pages; STUDIES black women held as slaves by the Cherokee, Choctaw, and other Indians
* Smith, Troy. "The Civil War Comes to Indian Territory", * Civil War History* (setembro de 2013), 59#3, pp.&nbsp;279–319  online
* Wickett, Murray R. *Contested Territory: Whites, Native Americans and African Americans in Oklahoma, 1865-1907* (Louisiana State University Press, 2000)

### Ligazóns externas 
* Twin Territories: Oklahoma Territory – Indian Territory
* Encyclopedia of Oklahoma History and Culture – Indian Territory
* [High resolution maps and other items at the National Archives(https://gl.wikipedia.org/wiki/National_Archives_and_Records_Administration)]
* See 1890s photographs of Native Americans in Oklahoma Indian Territory hosted by the Portal to Texas History
* TREATIES BY TRIBE NAME Vol. II (Treaties) in part. Compiled and edited by Charles J. Kappler. Washington: Government Printing Office, 1904
* Oklahoma Digital Maps: Digital Collections of Oklahoma and Indian Territory
Ramón Godás

**Ramón Godás Justo**, nado en Fontao (Astureses, Boborás) o 21 de xuño de 1871 e finado o 23 de agosto de 1952, foi un fotógrafo e impresor galego.

## Traxectoria 
Autodidacta, fabricou a súa primeira cámara el mesmo con dous caixóns encaixados e un obxectivo. Con esta cámara recolleu o que lle chamaba a atención e viaxou a Portugal para facer reportaxes sociais. Casou e estableceuse en San Cristovo en 1895. En 1908 trasladouse ao Carballiño e montou o seu estudio na Casa do Arfeirán. En 1909 fixo fotos dunha manifestación no Carballiño en protesta polo masacre de Oseira.. Posteriormente mercou un terreo e construíu a súa casa na rúa Bugallal con imprenta e estudio fotográfico denominado La Ibérica. Nesta imprenta editáronse os periódicos *El Sol* e *Hermandad*. Nos anos trinta fundou a empresa Automóviles Godás, que facía a ruta do Carballiño a Ribadavia, Ourense e Dadín. Tamén foi o operador do primeiro cine do Carballiño, o Pabellón Neira. Co golpe de Estado do 18 de xullo de 1936 a súa ideoloxía esquerdista causoulle problemas, foi perseguido e estivo unha tempada refuxiado en Verín na casa do seu fillo Maximino. Os seus fillos e netos seguiron exercendo como fotógrafos e impresores. Foi soterrado en Señorín.

## Vida persoal 
Casou en 1895 con Luisa Retorta e foi pai de Benito Godás Retorta.
## Notas 
## Véxase tamén 
### Bibliografía 
*
Asimilación cultural dos nativos americanos

[miniatura|dereita|325px|[Benjamin Hawkins demonstrando métodos europeos de agricultura aos muskogee na súa plantación de Xeorxia situada ao longo do río Flint, en 1805.]]
A **asimilación cultural dos amerindios dos Estados Unidos** foi o esforzo de asimilación cultural feito polos Estados Unidos de cara a transformar a cultura amerindia en cultura europeo-americana entre os anos 1790 a 1920. George Washington e Henry Knox foron os primeiros en propoñer, nun contexto americano, a transformación cultural dos nativos americanos. Formularon unha política cuxo obxectivo era apoiar o proceso de "civilización". Co aumento das ondas de inmigración de Europa, había un crecente apoio público na educación para fomentar un conxunto de valores e prácticas culturais consideradas comúns para a maioría dos cidadáns. A educación está considerada como o método principal no proceso de aculturación das minorías.

As políticas de americanización estaban baseadas na idea que cando os indíxenas aprendesen os valores e costumes dos Estados Unidos serían quen de mesturar as tradicións tribais coa cultura americana e unirse pacificamente á sociedade maioritaria. Despois do final das Guerras indias, a finais do século XIX e XX, o goberno declarou ilegal a práctica de cerimonias relixiosas tradicionais. Estabeleceu escolas internado amerindias, ás que os nenos estaban obrigados a asistir. Nestas escolas estaban obrigados a falar inglés, estudar as materias, asistir á igrexa e rexeitar as tradicións tribais.

A Dawes Act de 1887, que asignou terras tribais ós individuos, foi visto coma un xeito de crear granxas individuais para os nativos americanos. As adxudicacións de terras fixéronse en troques de que os nativos americanos se convertesen en cidadáns dos Estados Unidos e renunciasen a algunhas formas de autogoberno e ás institucións da tribo. Isto deu lugar á transferencia dun total estimado de 93 millóns de acres (380.000&nbsp;km²) do control amerindio. A meirande parte foi vendida a individuos. A Lei de cidadanía amerindia de 1924 tamén formaba parte da política de americanización.

## Notas 
## Véxase tamén 
### Outros artigos 
* Escolas residenciais indíxenas do Canadá
* Internados indíxenas dos Estados Unidos de América
Deportación dos indios dos Estados Unidos de América

miniatura|400px|Os nativos americaos concéntranse, actualmente, no oeste dos Estados Unidos. 
A **deportación dos indios dos Estados Unidos**, que se chama oficialmente *indian removal* ("desprazamento dos indios"), foi unha política do goberno dos Estados Unidos durante a primeira metade do século XIX que comportou a deportación practicamente total das nacións indias do leste cara ao Far West, máis aló do río Mississippi, concretamente a un territorio indio designado (aproximadamente, o que hoxe se corresponde con Oklahoma).

## Asimilación ou desprazamento voluntario 
Dende a presidencia de Thomas Jefferson, a política estadounidense nesta cuestión foi a de autorizar os indios a ficar no leste do Mississippi, sempre que fosen asimilados ou "civilizados". O obxectivo inicial desta política era facelos abandonar a súa propia identidade, cultura e relixión en favor da cultura europea, da relixión cristiá e dun xeito de vida sedentario agrícola. Jefferson confiaba que asimilándoos, e despois de facelos abandonar os seus medios de vida tradicionais (cazaría), os indios serían economicamente dependentes do comercio e da poder económico dos americanos brancos, e que, desta maneira, estarían dispostos a renunciar ás súas terras ancestrais en troques de bens materiais.

Nunha carta a William Henry Harrison, Jefferson escribiu en 1803:

A adquisición das terras dos nativos foi un proceso moi longo, e cada paso que se deu cubríuse xuridicamente por un tratado, mais ás veces empregouse a forza directamente. Ó comezo do século XIX, a noción de "terras de intercambio" foi desenvolvida e escrita nalgúns tratados de cesión territorial. Cada tribo india renunciaría ás súas terras do leste do país en troques dun anaco de terra igual ou comparable no oeste do río Mississippi (coma se aquela rexión estivese deserta e non vivisen xa outras tribos). Esta idea propúxoa Thomas Jefferson dende 1803, pero non se comezou a reflectir nos tratados até o 1817, cando o pobo cherokee cedeu unha grande extensión de terras no leste por un territorio das mesmas dimensións onde hoxe está o estado de Arcansas. A continuación asináronse moitos outros tratados deste estilo, pero finalmente este proceso desembocou no *Indian Removal Act*.

## Notas 
## Véxase tamén 
### Outros artigos 
* Sendeiro das bágoas
* Relocalización do Alto Ártico
A Stable Reference

***A Stable Reference*** é o segundo álbum da banda estadounidense de post-rock Labradford, publicado o 26 de maio de 1995 a través do selo Kranky Records.

## Listaxe de cancións
Prazision LP

***Prazision LP*** é o álbum de estrea da banda estadounidense de post-rock Labradford, publicado en outubro de 1993 a través do selo Kranky Records. Foi reeditado pola mesma discográfica o 12 de novembro de 2007 cun tema adicional, "Preserve the Sound Outside", collido do seu primeiro sinxelo.

## Listaxe de cancións
Labradford (álbum)

***Labradford*** é o terceiro álbum da banda estadounidense de post-rock Labradford, publicado o 12 de novembro de 1996 a través dos selos Blast First e Kranky Records.

## Listaxe de cancións
E Luxo So

***E Luxo So*** é o quinto álbum da banda estadounidense de post-rock Labradford, publicado o 13 de xullo de 1999 a través dos selos Blast First e Kranky Records. Os títulos dos seis temas do disco están compostos polos créditos de gravación e produción.

## Listaxe de cancións
Fixed::Context

***Fixed::Context*** é o sexto e derradeiro álbum da banda estadounidense de post-rock Labradford, publicado o 26 de febreiro de 2001 a través dos selos Blast First e Kranky Records.

## Listaxe de cancións
Manuel Ceruelo

**Manuel Ceruelo Ares**, nado en Arzúa en 1913 e finado en Santiago de Compostela o 31 de agosto de 2003, foi un sindicalista e político galego.

## Traxectoria 
Formouse nas Juventudes Libertarias ao final da ditadura de Primo de Rivera, e integrouse no Sindicato de Metalúrxicos durante a República, en 1936 desempeñaba postos directivos do sindicato. Co golpe de Estado do 18 de xullo de 1936 enrolouse no exército franquista para zafar do que lle agardaba, e con miras de pasar ao bando leal. Evadiuse á zona republicana na fronte de Araba, e loitou primeiro no Batallón Celta en Euskadi e logo no Batallón Galicia da CNT asturiana. Coa caída da fronte do Norte, foi detido e condenado a morte, conmutada logo por trinta anos que quedaron en seis. Ao saír da cadea en 1943 retornou a CNT compostelá e cando en 1946 Manuel Fandiño Ricart colleu a secretaría da CRG, Ceruelo pasou a formar parte do Comité. Coincidindo coa súa actuación no Comité da CRG cobixou e deu traballo no seu negocio de reparación de máquinas de escribir a José Luís Quintas Figueroa, un cenetista vigués que andaba escapado. Na primavera de 1947 unha xigantesca redada deu cabo da CNT en Galicia, Ceruelo foi detido. Foi reclamado polo Xulgado Militar de Vigo en xullo de 1947. Xulgado, foi condenado a nove anos, dez meses e trece días, que cumpriu nas cadeas de Vigo, Lugo e Santoña.

Cando en 1972 o albanel compostelán Manuel Amil Barcia, que fora secretario da CNT do interior entre 1941 e 1944, agonizaba en solitario en Pontevedra logo dunha vida de traballos e persecucións, recibiu a asistencia de Pazos, Ceruelo e outro compañeiro de Santiago, que o acompañaron nos seus derradeiros momentos.

A comezos dos anos setenta, o seu establecemento de material de oficina e reprografía da Rúa República del Salvador era moi frecuentado pola xuventude rebelde, porque era persoa de confianza para todo o que tivera que ver con minervas, vietnamitas e imprentas.

## Vida persoal 
Casou con Carmen Nieves Calvelo, coa que tivo dúas fillas, Hildelina e María del Carmen Ceruelo Nieves.

## Notas 
## Véxase tamén 
### Bibliografía 
* 
*
Phoenix (sonda espacial)

**Phoenix** foi unha sonda espacial lanzada o 4 de agosto de 2007 mediante un foguete Delta 7925 desde a base espacial de Cabo Cañaveral cara Marte.
***Estación meteorolóxica** (MET): a estación meteorolóxica a bordo de Phoenix foi feita pola Axencia Espacial Candiense. Rexistraba diariamente os datos do tempo na superficie de Marte usando sensores de presión e temperatura e estudando a atmosfera mediante un LIDAR.

miniatura|800px|centro|Panorama de Marte tomado por Phoenix.

## Perfil da misión 
Phoenix foi lanzada o 4 de agosto de 2007 ás 9:26:34 GMT nun foguete Delta II (modelo 7925) desde Cabo Cañaveral e inxectado nunha órbita de Hohman de mínima enerxía que a levou a Marte nuns 10 meses, aterrando na súa superficie o 25 de maio de 2008 ás 23:53:44 GMT despois dunha complexa secuencia de entrada atmosférica e uso de paracaídas e foguetes. A nave posouse a 68,15 graos de latitude norte e 125,9 graos de lonxitude oeste, nun terreo chan con poucas rocas e cunha proporción elevada de xeo, de entre o 30 e o 60% As temperaturas na zona, situada a -3,5&nbsp;km de altura con respecto do nivel de referencia marciana, variaron entre 190 e 260 K (-86 e -16&nbsp;°C).
*Descubriu a presenza de percloratos no solo marciano.
*Atopou evidencias da presenza de carbonato de calcio no sitio de aterraxe.

## Notas 
## Véxase tamén 
### Ligazóns externas
*Páxina oficial da misión Phoenix
Juan Castro Mosquera

**Juan Castro Mosquera** foi un construtor galego.

## Traxectoria 
Asentado na Coruña, dedicouse á construción. Durante a República construíu a barriada obreira da Torre. Casou con Concepción Rama Vázquez.

## Notas
Antonio Vidal

**Antonio Vidal**, nado en Petín en 1915 e finado en San Clodio (Ribas de Sil) en 1994, foi un fotógrafo galego.
## Traxectoria 
Emigrou a Tánxer moi novo. En 1936 trasladouse a Valencia e incorporouse como voluntario no exército republicano. Foi feito prisioneiro e internado no campo de concentración de Teruel. Cando saeu en liberdade marchou a Petín e casou con Pepita de Sequeiros. Logo establécese como xastre en San Clodio. Dedicóuse á fotografía de xeito autodidacta. Emigrou a Francia e Alemaña e retornou a San Clodio. Fixo moitos retratos de persoas, momentos e feitos de San Clodio.

## Véxase tamén 
### Bibliografía 
*
*
Morteiro

O termo **Morteiro** pode referirse a:

***Morteiro**, recipiente de material duro que se utiliza en usos domésticos ou en laboratorios para machucar certas substancias;
***Morteiro**, especie de canón portátil, de gran calibre e de curto alcance;
***Morteiro**, aparello parecido a esa arma co que se lanzan fogos de artificio;
***Morteiro**, mestura de cemento ou cal con area, e auga que se utiliza na construción, argamasa, masa;
***Morteiro**, cada unha das porcións en que se retalla unha horta para plantar unha determinada clase de hortalizas, taco, torna.

Como topónimo, pode referirse a:

;En Galiza
***O Morteiro**, lugar da parroquia de San Xusto de Cabarcos no concello de Barreiros.

## Véxase tamén
### Outros artigos
***O Morteirado**, lugar da parroquia de Franza no concello de Mugardos;
***O Morteiral**, lugar da parroquia de Celas no concello de Culleredo.
Vomitorio

thumb|200px|Representación dun vomitorio.

**Vomitorio** (do latín: *vomitorium*, pl. *vomitoria* é a abertura que, nos teatros ou circos romanos, daba acceso aos diferentes pisos e bancadas. O termo emprégase para o acceso ás bancadas de construcións actuais como estadios, auditorios etc. Posibilitan a entrada e saída do público, e tamén servían de entrada e saída dos intérpretes en determinada actuación. A palabra latina *vomitorium* deriva do verbo *vomo, vŏmis, vomui, vomitum, vomere* que significa "vomitar". Na antiga arquitectura romana, os *vomitoria* foron proxectados para conceder pasaxe rápida e eficiente a grandes multitudes nos anfiteatros e teatros; e posuían, en xeral, dunha cobertura abovedada feita en formigón. Esta solución evitaría a entrada en contacto entre as diferentes clases sociais, e destinábase a servir as arquibancadas.

## Notas 
## Véxase tamén 
### Outros artigos 
* Bancadas
Ray Tomlinson

**Raymond Samuel Tomlinson** nado en Amsterdam (Nova York) o 23 de abril de 1941 e finado o 5 de marzo de 2016 foi un programador estadounidense pioneiro na aplicación do primeiro programa de correo electrónico no sistema ARPANET, precursora de Internet en 1971. Este foi o primeiro sistema capaz de enviar correo entre usuarios en diferentes hosts conectados a ARPANET. Con anterioridade só se podía enviar un correo electrónico usando o mesmo ordenador. Isto conseguiuno usando o símbolo @ para separar o nome do usuario do nome da máquina, un esquema que foi usado en correos electrónicos desde entón.

## Notas
GN-z11

miniatura|263x263px|Imaxe de GN-z11
**GN-z11** é unha galaxia *redshift*, é dicir, con corremento ao vermello, (debido movemento de afastamento) atopada na constelación de Ursa Major e é actualmente a máis antiga e máis distante galaxia coñecida no universo observable. O nome GN deriva da súa localización no campo GOODS-North de galaxias.

Esta galaxia ten un desvío para o vermello espectroscópico de z = 11,1, o que corresponde a unha distancia de aproximadamente 32 millóns de anos luz da Terra. GN-z11 é observada como era hai 13,4 millóns de anos, só 400 millóns de anos despois do big-bang, como resultado, a súa distancia é amplamente (e erroneamente) relatada como 13,4 millóns de anos luz.

## Referencias
PDBsum

**PDBsum**  é unha base de datos que proporciona unha visión xeral dos contidos de cada estrutura macromolecular tridimensional depositada no Protein Data Bank (PDB). A versión orixinal da base de datos desenvolveuna polo ano 1995 Roman Laskowski e os seus colaboradores da University College de Londres. En 2014, PDBsum era mantida por Laskowski e colaboradores no laboratorio de Janet Thornton no European Bioinformatics Institute (EBI).

Todas as estruturas da base de datos PDBsum inclúen unha imaxe da estrutura (vista principal, vista inferior e vista lateral dereita), compoñentes molecular contidos no complexo (estrutura), diagrama da reacción encimática se é apropiado, asignacións funcionais de Gene Ontology, unha secuencia 1D anotada por Pfam e asignacións de dominio de InterPro, descrición das moléculas unidas e gráficos que mostran as interaccións entre as proteínas e a estrutura secundaria, diagramas esquemáticos de interaccións proteína-proteína, análise das fendas contidas na estrutura e ligazóns a bases de datos externas. Utilízanse os programas de gráficos moleculares RasMol e Jmol para proporcionar unha visión en 3D das moléculas e das súas interaccións en PDBsum.

## Notas 
## Véxase tamén 
### Outros artigos 
* Estrutura das proteínas

### Ligazóns externas 
*
Segundo Echegaray García

[miniatura|*"Neste lugar ás dúas beiras da estrada ao mencer do 15 de setembro de 1936 apareceron asasinados polos fascistas os corpos de**[Marcial Araújo Conde**Eugenio Arbones Castellanzuelo**Luís Bilbatúa Zubeldia**Segundo Echegaray García**Adolfo Morgade Pazos**Abraham Muñoz Arconada**Inocencio Taboada Montoto.**O pobo non esquece*.*&nbsp;15 de setembro de 2007."*]]
**Segundo Echegaray García**, nado en Buenos Aires o 5 de decembro de 1900 e finado en Vigo o 15 de setembro de 1936, foi un perito industrial e empresario galego.

## Traxectoria 
Era fillo de Martín Echegaray Olañeta (1866-1931), propietario da illa de Toralla. Masón, pertencía, igual que pertencera o pai, á loxa Vicus nº 8. Cando o golpe de Estado do 18 de xullo de 1936 agochou a Enrique Blein Budiño, exalcalde e amigo da familia. Segundo foi detido e asasinado polos falanxistas en Cabral o 15 de setembro con Eugenio Arbones Castellanzuelo, Abraham Muñoz Arconada, Luís Bilbatúa Zubeldia, Inocencio Taboada Montoto, Marcial Araujo Conde e Adolfo Morgade Pazos. Os seus restos foron trasladados a Buenos Aires, onde descansan no panteón familiar.

Tralo asasinato de Segundo, a nai, Inocencia García Iglesias, e os irmáns: Eduarda, Juan Luis, Isabel e Inocencia, exiliáronse na Arxentina. O irmán Martín, pintor, refuxiouse en Francia.

## Notas
Chavián, Pinol, Sober

**Chavián** é un lugar da parroquia de Pinol do concello lugués de Sober, na comarca de Terra de Lemos. Segundo o IGE, en 2015 tiña 7 habitantes (3 homes e 4 mulleres).

## Lugares e parroquias 
### Lugares de Pinol 
### Parroquias de Sober 
## Notas
Róber Pier

**Roberto Suárez Pier**, coñecido como **Róber Pier**, nado en Oleiros o 16 de febreiro de 1995, é un futbolista galego. Xoga de central no Atlas, da Primeira División de México.

## Traxectoria 
### Comezos 
Formouse futbolisticamente nas canteiras do Victoria e do Deportivo da Coruña, ao que chegou en idade cadete. Na tempada 2012/13 compaxinou o equipo xuvenil co Fabril, co que disputou 18 partidos esa campaña, con José Luis Devesa como adestrador. Continuou tres anos máis no filial, todos en Terceira División, superando a centena de partidos.

### Deportivo da Coruña 
O 2 de decembro de 2015 estreouse co primeiro equipo do Deportivo, xogando como titular nun partido de Copa do Rei contra a UE Llagostera no Nou Estadi de Palamós, con vitoria coruñesa por 1–2. O 12 de marzo de 2016 debutou en Primeira División, nunha derrota a domicilio contra o Atlético de Madrid (3–0). Róber entrou substituíndo ao mancado Manuel Pablo. Disputou un total de seis encotros co equipo de Víctor Sánchez esa tempada.

### Levante 
Na tempada 2016/17 saíu cedido ao Levante, da Segunda División. Xogou máis da metade dos encontros e sumou o seu primeiro gol como profesional nun partido contra o Girona no Ciutat de València. O equipo adestrado por Muñiz proclamouse campión da categoría e logrou o ascenso á Primeira División.

A súa cesión ao club valenciano prolongouse dous anos máis, nos que o central galego disputou 48 partidos en Primeira e marcou o seu primeiro gol na categoría, nun empate 1-1 fronte ao Eibar. Na penúltima xornada da tempada 2018/19 contra o Girona, sufriu a rotura do ligamento cruzado anterior do xeonllo dereito, quedando fóra dos terreos do xogo durante máis dun ano.

A pesar da súa lesión, o Levante fíxose co xogador en propiedade en setembro de 2019, despois de tres anos de cesións por parte do Deportivo. Reapareceu nos terreos de xogo o 28 de xuño de 2020, nun partido ante o Betis no Ciutat de València, substituíndo nos instantes finais ao serbio Nemanja Radoja. Pouco a pouco foi recuperando peso no equipo, e tralo descenso a Segunda, converteuse en titular indiscutible na tempada 2022/23. Pechou o seu paso polo club valenciano cun total de 184 encontros e 3 goles.

### Sporting de Gijón 
En 2023 asinou co Sporting de Gijón, tamén de Segunda, onde se fixo cun posto no once inicial dende o comezo. Na súa primeira campaña liderou a defensa do club asturiano xunto ao tamén galego Pablo Insua, e disputou sen éxito a promoción de ascenso a Primeira. A continuación viviu unha segunda tempada máis complicada, con problemas físicos e irregularidades tanto a nivel individual como colectivo. Nos seus dous anos en Xixón xogou un total de 75 partidos oficiais, nos que anotou dous goles.

### Atlas 
En xuño de 2025 deixou o Sporting e puxo rumbo a México, onde fichou como novo xogador do Atlas. 

## Notas 
## Véxase tamén
### Ligazóns externas
*Datos do xogador en lapreferente.com .
*Datos do xogador en BDFutbol .
Jason Bateman

**Jason Kent Bateman**, nado o 14 de xaneiro de 1969 en Rye, Nova York, é un actor, director e produtor estadounidense de cinema e televisión.

## Traxectoria 
Empezou actuando en televisión a comezos da década de 1980 na serie Little House on the Prairie e nas comedias de situación *Silver Spoons* e *The Hogan Family*. Na década de 2000, acadou sona por interpretar o personaxe de Michael Bluth na serie de televisión *Arrested Development*, polo que gañou un premio Globo de Ouro e un Satellite. Tamén protagonizou filmes como *Juno* (2007), *Hancock* (2008), *Up in the Air* (2009), *The Switch* (2010), *Paul* (2011), *Como acabar co teu xefe* (2011), *The Change-Up* (2011), *Identity Thief* (2013), *Bad Words* (2013), *Horrible Bosses 2* (2014), *The Gift* (2015) e *Zootopia* (2016).

## Filmografía 
### Cinema 
### Televisión 
### Videoxogos 
## Notas 
## Véxase tamén 
### Ligazóns externas 
*
Adolfo Morgade Pazos

[miniatura|*"Neste lugar ás dúas beiras da estrada ao mencer do 15 de setembro de 1936 apareceron asasinados polos fascistas os corpos de**[Marcial Araújo Conde**Eugenio Arbones Castellanzuelo**Luís Bilbatúa Zubeldia**Segundo Echegaray García**Adolfo Morgade Pazos**Abraham Muñoz Arconada**Inocencio Taboada Montoto.**O pobo non esquece*.*&nbsp;15 de setembro de 2007."*]]
**Adolfo Morgade Pazos**, nado en Pontevedra cara a 1886 e finado en Vigo o 15 de setembro de 1936, foi un médico galego.

## Traxectoria 
Estudou no Colexio de San Luís Gonzaga de Pontevedra. Licenciado en Medicina pola Universidade de Santiago de Compostela en 1911. Logo de casar en 1913 marchou a Buenos Aires, onde foi médico do Hospital Español. Regresou en 1918 e instalouse como médico en Pontevedra e máis tarde en Vigo. Tiña casa en Borela (Cerdedo-Cotobade). Co golpe de Estado do 18 de xullo de 1936 foi detido no Frontón e asasinado polos falanxistas en Cabral o 15 de setembro con Eugenio Arbones Castellanzuelo, Segundo Echegaray García, Abraham Muñoz Arconada, Luís Bilbatúa Zubeldia, Inocencio Taboada Montoto e Marcial Araújo Conde.

## Vida persoal 
Casou en Pontevedra con Pilar Cebral Barcia en 1913.

## Notas
Carlos de la Peña

**Luis Carlos de la Peña Arizaga**, nado en Éibar (Guipúscoa) o 7 de xaneiro de 1958, é un economista e político galego. Diplomado en ciencias empresariais pola ETEO (na actualidade Universidade de Mondragón), ampliou estudos na facultade de Ciencias Económicas de Santiago de Compostela. É especialista en Economía Urbana pola Universitat Oberta de Catalunya-UOC e experto en Compliance Penal. Ten estudos de Dereito e de Ciencias Xurídicas das Administracións Públicas pola UNED.

Foi alcalde de Baiona (Pontevedra) entre en 2003 e 2004 e ostentou os cargos de Delegado Autonómico en Galicia da empresa pública Tragsa e Director Xeral de Adif (2010-2012). Foi membro do consello de administración (2010-2013) na empresa pública Suelo Industrial de Galicia (SIGALSA). No eido privado traballou como consultor de empresas e das administracións públicas en cumprimento normativo e aplicación de códigos éticos. Na actualidade está xubilado.

## Traxectoria 
Cursou estudos de bacharelato en Éibar e diplomouse en Ciencias Empresariais na Escola de Técnica Empresarial de Oñate (ETEO), na actualidade Universidade de Mondragón e licenciouse na Facultade de Económicas en Santiago de Compostela. Foi presidente da organización de Municipios de Excelencia Turística da España Verde e asesor, na súa calidade de alcalde, do comité directivo da Federación Galega de Municipios e Provincias (FEGAMP). En 2005, perdeu o goberno tras saír adiante unha moción de censura presentada polo Partido Popular e o abandono do pacto de goberno do exalcalde Manuel Vilar. De la Peña volveu presentarse ás eleccións en 2007, mais malia aumentar o número d]e votos e de concelleiros non acadou o goberno, polo que presentou a súa dimisión como Secretario Xeral do PSdeG-PSOE de Baiona e renunciou á súa acta de concelleiro.

Pertenceu ao Comité Nacional do PSdeG ata 2017, ano no que abandonou a militancia socialista para continuar sendo un socialdemócrata independente, sempre vencellado á realidade social, económica e política.

No ano 2018 creou o partido político Nós Baiona, progresista independente de ámbito local,

## Notas 
## Véxase tamén 
### Outros artigos 
* Eleccións municipais en Baiona
### Ligazóns externas 
* Carlos de la Peña: "Yo no sé estar en la oposición, quiero ser parte de las soluciones", entrevista en *Faro de Vigo*.
Supernatural (serie de televisión)

miniatura|200px|Jared Padalecki e Jensen Ackles en 2008
***Supernatural*** é unha serie de terror estadounidense protagonizada por Jared Padalecki como Sam Winchester e Jensen Ackles como Dean Winchester.

## Características 
Os irmáns Winchester dedícanse á caza de demos e outras criaturas paranormais así como a investigación de sucesos inexplicables, moitos deles produtos de lendas urbanas, por tódolos Estados Unidos conducindo un Chevrolet Impala negro de 1967. A serie, creada por Eric Kripke e producida por Warner Bros. Television en asociación con Wonderland Sound and Vision, fílmase en Vancouver e comezou a emitirse o 13 de setembro de 2005 en The WB para pasar logo á súa sucesora The CW. Leva 15 temporadas en emisión.
NME

***New Musical Express*** (***NME***) é unha revista musical británica publicada dende 1949. Asóciase principalmente coa música rock, alternativa e indie. Foi o primeiro xornal británico en incluír unha lista de sinxelos, na súa edición do 14 de novembro de 1952. Nos anos 70 converteuse no xornal musical máis vendido no Reino Unido. Durante o príodo comprendido entre 1972 e 1976 asociouse particularment co xornalismo gonzo (abordaxe directo da noticia), e posteriormente asociouse estreitamente co punk rock a través dos escritos de Julie Burchill, Paul Morley e Tony Parsons. Comezou como un xornal e pouco a pouco foi pasando a un formto de revista durante os anos 80 e 90, abandonando o papel de periódico en 1998.

No ano 1996 apareceu unha versión en liña de *NME*, NME.com. Esta converteuse na páxina de música independente máis importante do mundo, cuns sete millóns de usuarios por mes. A tiraxe de pago da revista durante o primeiro semestre de 2014 foi de 15.830 exemplares, despois de levar moito tempo en declive. Debido ás continuas baixas vendas, a revista converteuse nunha publicación gratuíta en setembro de 2015.

## Notas
Paredes, Vilaboa, Vilaboa

**Paredes** é un lugar da parroquia de Vilaboa, no concello pontevedrés de Vilaboa, na comarca de Pontevedra. Segundo o IGE, en 2022 tiña 603 habitantes (301 homes e 302 mulleres).

O lugar está atravesado pola estrada N-550, e desde aquí parte a estrada PO-264. Até 2013, cando se inaugurou o eixe atlántico de alta velocidade, estivo atravesado tamén pola liña de ferrocarril Pontevedra-Redondela. De feito até a década de 1950 houbo no lugar un paso a nivel.

A carón deste lugar atópase o conxunto intermareal e etnográfico de Ulló.

## Galería de imaxes

Ficheiro:Hotel As Illas Paredes.jpg|Hotel As Illas
Ficheiro:Estrada vella Paredes.jpg|Tramo vello da estrada, xa en desuso
Ficheiro:Escola infantil de Paredes.jpg|Escola infantil
Ficheiro:Escultura e cruceiro en Paredes.jpg|Escultura e cruceiro

## Lugares e parroquias 
### Lugares de Vilaboa 
### Parroquias de Vilaboa 
## Notas 
## Véxase tamén 
### Outros artigos 
* Lugares de Vilaboa
Salinas de Ulló

300px|miniatura|Salinas do Ulló.
300px|miniatura|Marisma na que se atopan as salinas.

O **complexo intermareal e etnográfico de Ulló**, tamén coñecido como **salina de Ulló** ou **granxa de Ulló**, é un espazo natural localizado no concello pontevedrés de Vilaboa, a carón do lugar de Paredes.

## Características 
miniatura|300px|
O espazo foi historicamente coñecido coma Ulló ou Ullóo. Dito complexo está composto por unha marisma formada pola unión dos regatos Tuimil e Villil, que desembocan ambos os dous na enseada de San Simón, na ría de Vigo.

Os primeiros restos documentados das salinas datan do século XVII. Así, en 1637 construíuse un dique de 1&nbsp;km de lonxitude que pechaba a marisma e permitía empregar a baixamar para recoller sal. Desde 1694 e até o século XX os xesuítas de Pontevedra serían os encargados de explotaren as salinas.

## Notas 
## Véxase tamén 
### Outros artigos 
* Enseada de San Simón
* Xeografía de Vilaboa
### Ligazóns externas 
* Salinas de Ulló. Galicia Máxica.
Morteiro (utensilio)

[thumb|Morteiro e mazo de madeira de [oliveira.]]
[thumb|Morteiro de laboratorio en [ágata.]]
Un **morteiro** é un recipiente de material duro que se utiliza en usos domésticos, boticas ou en laboratorios para machucar certas substancias (drogas, especias, herbas...). Pode estar feito de madeira, pedra, vidro, ferro, ágata, porcelana, etc, e ten unha cavidade semiesférica na que, coa axuda dun mazo, se esmagan as substancias que se queren converter en po. O mazo pode ser tamén de diversos materiais, aínda que preferibelmente pesado para facilitar o traballo.

## Medicina 
Os morteiros permiten mesturar os diversos ingredientes dunha prescrición médica. O morteiro e mailo mazo é unha das iconas máis comúns que se asocian coa actividade farmacéutica. Nos usos que se fan deste instrumento dentro da farmacia acostuman encontrarse morteiros elaborados de porcelana, mentres que o mazo adoita ser de madeira. Esta forma de porcelana adoita coñecerse como morteiro Wedgwood e ten as súas orixes no ano 1779. Hoxe en día o acto de mesturar ingredientes ou de reducir o seu tamaño de partícula é coñecido como trituración ou esmagado.Os morteiros e mazos empréganse hoxe en día na parafernalia de farmacia e poder con eles esmagar os comprimidos até os reducir a po e aumentar deste xeito a absorción cando son inxeridas ou inhaladas.

## Cociña 
miniatura
O morteiros e as mazas empregáronse igualmente na cociña para preparar algúns ingredientes ou acompañamentos como a maionesa, o guacamole ou o pesto (que deriva de *pistillum* en latín), así como outras especias en po. En Galicia empregábase nas preparacións dalgúns mollos, por exemplo para esmagar allo con perexil. As tribos nativas das Américas empregaban morteiros (coñecidos en México como *molcajetes*) que escavaban nunha rocha a xeito de oco para poder moer o millo e froitos secos e o utensilio para machucar era un obxeceto tubular (*tejolote* ou *temachín*). Un morteiro empregado en Xapón son os denominados *suribachi* e *surikogi*. Os morteiros e mazos de granito empréganse no Sueste de Asia e na India. En Malaisia, é coñecida como **lesung**. Nalgúns países emprégase a miúdo e chega a ser un símbolo da súa cociña como é o caso da tradicional cociña mexicana no que se fai de basalto. Morteiros de gran tamaño, elaborados de pedra de dous a tres metros de altura, empregáronse en Oriente Medio para picar carne e poder elaborar os kibbeh. En África emprégase frecuentemente cun mazo grande para esmagar cereais. Na cociña española (non en Galicia) emprégase na elaboración de moitos pratos, algúns dos máis coñecidos son as sopas frías como o *ajoblanco*, mollos como o *ajoarriero* e preparacións coma o *atascaburras*.

## Notas 
## Véxase tamén 
### Outros artigos
* Molcaxete
* Muíño de man
Ivan Buchko

**Ivan Buchko** (en ), nado o 1 de outubro de 1891 en Hermanów (Galicia) e finado o 21 de setembro de 1974, foi un eclesiástico católico ucraíno.

## Traxectoria 
Naceu nunha familia de campesiños ucraínos, fillo de Hryhorii e Horpyna, en 1891 en Hermanów (entón parte de Austria-Hungría, hoxe en Ucraína). O 21 de febreiro de 1915 foi ordenado sacerdote en Roma polo bispo búlgaro Lazar Mladenov para a arquieparquía de Lviv. Entre 1922 e 1929 foi reitor do seminario menor de Lviv.

O 16 de setembro de 1929 foi nomeado bispo auxiliar da arquieparquía de Lviv e bispo titular de *Cadi*. Recibiu a consagración episcopal de mans do metropolita de Galicia Andrei Sheptytskyi o 20 de outubro seguinte. Entre 1939 e 1940 foi tamén visitador apostólico para os fieis ucraínos da Arxentina e do Brasil.

O 17 de abril de 1940 foi nomeado bispo auxiliar do exarcado apostólico dos Estados Unidos de América, até a súa renuncia o 28 de xullo de 1945. Entre 1945 e 1971 foi visitador apostólico para os fieis ucraínos de Europa Occidental.

O 27 de abril de 1953 foi nomeado arcebispo titular de *Leucas*. Nos anos 60 participou como padre conciliar no Concilio Vaticano II. O 29 de setembro de 1971 retirouse con 80 anos. Finou en Roma o 21 de setembro de 1974.

## Notas
Concello de Atenco

miniatura|250px|Praza de San Salvador Atenco.
**Atenco** é un concello do Estado de México, en México. Limita ao norte con Acolman e Tezoyuca, ao sur con Nezahualcóyotl e Chimalhuacán, ao leste con Texcoco, Chiautla e Chiconcuac e ao oeste con Ecatepec e Nezahualcóyotl. Abrangue unha superficie de 83,80&nbsp;km², e a súa poboación era de 56&nbsp;243 habitantes no ano 2010. A cabeceira municipal é San Salvador Atenco.

## Política e goberno 
## Notas 
## Véxase tamén
### Ligazóns externas 
* Concello de Atenco INEGI, 2009.
Marcial Araujo Conde

[miniatura|*"Neste lugar ás dúas beiras da estrada ao mencer do 15 de setembro de 1936 apareceron asasinados polos fascistas os corpos de**Marcial Araújo Conde**[Eugenio Arbones Castellanzuelo**Luís Bilbatúa Zubeldia**Segundo Echegaray García**Adolfo Morgade Pazos**Abraham Muñoz Arconada**Inocencio Taboada Montoto.**O pobo non esquece*.*&nbsp;15 de setembro de 2007."*]]
**Marcial Araujo Conde**, nado en Vigo cara a 1907 e finado na mesma cidade o 15 de setembro de 1936, foi un político galego.

## Traxectoria 
Militante do PCE. Irmán de Eduardo e Florencio Araujo Conde. Co golpe de Estado do 18 de xullo de 1936 foi detido no Frontón e asasinado polos falanxistas en Cabral o 15 de setembro, con Eugenio Arbones Castellanzuelo, Segundo Echegaray García, Adolfo Morgade Pazos, Luís Bilbatúa Zubeldia, Inocencio Taboada Montoto e Abraham Muñoz Arconada.

## Notas
Concello de Mexicali

**Mexicali** é un concello do estado de Baixa California, o concello é un dos máis grandes de México. Limita coas municipalidades mexicanas de Tecate, Ensenada, co golfo de California e co estado de Sonora. A cabeceira municipal é Mexicali.

miniatura|250px|Concello de Mexicali.

## Demografía 
### Localidades do concello 
O concello ten moitas localidades e na seguinte táboa amósanse as principais urbanas e rurais.

## Política e goberno 
A Xunta de Mexicali está formada por un presidente municipal ou alcalde, un síndico, un tesoureiro, un secretario da xunta e rexidores das delegacións. A elección é por representación democrática que encabezan os partidos políticos para un período de tres anos de goberno.

### Alcaldes 
## Notas
Shot

***Shot*** é un álbum da banda estadounidense de noise rock The Jesus Lizard, publicado o 16 de abril de 1996 a través do selo Capitol Records. Impresionado polo seu traballo no disco *Houdini* dos Melvins, o grupo contratou ao produtor GGGarth para gravar este traballo. Destaca deste álbum unha produción moi distinta das voces de David Yow, que son moito máis claras e altas na mestura en comparación con anteriores gravacións.

Este é o primeiro álbum de estudio da banda que non foi producido por Steve Albini, ademais de ser o seu primeiro editado por Capitol. Tense falado moito sobre que Albini negouse a traballar coa banda debido a que asinaran cun selo grande, a pesar de que o produtor o negou en comentarios realizados nunha recensión, aparecida na páxina web de Paste Magazine, tras a reedición en 2009 do disco a través de Touch and Go Records.

## Listaxe de cancións
Weird Revolution

***Weird Revolution*** é o oitavo álbum da banda  de rock alternativo Butthole Surfers, publicado o 28 de agosto de 2001 a través dos selos Surfdog Records e Hollywood Records. En gran parte é unha versión regravada dun traballo anterior, co título provisional *After The Astronaut*, que foi abandonado en 1998.

A edición orixinal deste álbum contaba cunha portada lenticular e unha caia de plástico que amosa as extremidades do bebé movéndose e disparando un raio a outros avións da portada. A canción "They Came In" apareceu na banda sonora da película *Mission: Impossible II* e o tema "The Shame of Life" no trailer de *Phone Booth*.

## Listaxe de cancións
Just Keep Eating

***Just Keep Eating*** é o único álbum da banda estadounidense de noise rock Scratch Acid, publicado o  a través do selo Rabid Cat. Aínda que só foi editado en vinilo pode atoparse como as pistas 9-21 do recompilatorio *The Greatest Gift*.

## Listaxe de cancións
Bringing Home the Bait

***Bringing Home the Bait*** é o álbum de estrea da banda estadounidense de noise rock Live Skull, publicado no ano 1985 a través do selo Homestead Records.

## Listaxe de cancións